Mihang’o thibitari-ini nene ya Kenyatta niithararire kwa ihinda muthenya wa umuthi thutha wa makiria ma ndagitari magana mugwanja aria marathomera urigitani wa mwanya magomeire wira thutha wa umwe wao kurugamio wira agikuruhanio na kuhingicithania aruaru eeri na agithinja muruaru uria utagiriire.
Kuringana na mwandiki munene wa kiama gia KMPDU Ouma Oluga mandagitari aya matingiruta wira matarugamiriirwo ni arutani anene a university aria kwa ihinda riri magomete.
Ningi kiama giki nikireganite na kurugamio wira kwa umwe wao o hamwe na murugamiriri munene wa thibitari ino Lily Koros gikiuga matua maya matirakinyaniire.
kik_Latn kik_Latn kik_Latn